আজারবাইজানি ফুটবল অ্যাসোসিয়েশন

আজারবাইজানী ফুটবল অ্যাসোসিয়েশন (আজারবাইজানি: Azərbaycan Futbol Federasiyaları Assosiasiyası, AFFA, ইংরেজি: Association of Football Federations of Azerbaijan; এছাড়াও সংক্ষেপে এএফএফএ নামে পরিচিত) হচ্ছে আজারবাইজানের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৯২ সালে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২ বছর পর ১৯৯৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর আজারবাইজানের রাজধানী বাকুতে অবস্থিত। এই সংস্থাটি আজারবাইজানের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে আজারবাইজান প্রিমিয়ার লীগ, আজারবাইজান কাপ এবং আজারবাইজান সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে আজারবাইজানী ফুটবল অ্যাসোসিয়েশনের সভাপতির দায়িত্ব পালন করছেন রভনাগ আব্দুলায়েভ এবং সাধারণ সম্পাদকের দায়িত্ব পালন করছেন এলখান মাম্মদভ। ইতিহাস আজারবাইজান ইউএসএসআর থেকে স্বাধীনতা অর্জনের পর, ১৯৯২ সালের ২৬শে মার্চ তারিখে এএফএএ গঠিত হয়েছিল। ২০০৯ সালের ২৩শে ফেব্রুয়ারি, উয়েফারর সহ-সভাপতি সেনেস এরজিকের সাথে এএফএএফ আজারবাইজান ফুটবল একাডেমি উন্মোচন করেছিল। ২০১০ সালে, সমিতিটি একটি নতুন লোগো উন্মোচন করেছিল। ২০১২ সালে ফেডারেশন একটি নির্বাচন আয়োজন করে, যেখানে রভনাগ আব্দুল্লায়েভ একমাত্র প্রার্থী হওয়ায় বিধানসভা বিতর্কিত হয়েছিল। ফিফার সাথে সম্পর্ক এএফএএফএ এবং আজারবাইজান প্রিমিয়ার লীগের বেশিরভাগ ক্লাবের মধ্যে দীর্ঘস্থায়ী দ্বন্দ্বের জবাবে উয়েফা এই অ্যাসোসিয়েশনের ওপর দুই বছরের নিষেধাজ্ঞা জারি করেছিল, তখন দেশটির ফুটবল সমিতি একটি বড় ধাক্কা খায়। এই দ্বন্দ্বের ফলস্বরূপ ঘরোয়া চ্যাম্পিয়নশিপ পরিত্যাগ করা হয়েছিল এবং শীর্ষ ক্লাবগুলো তাদের খেলোয়াড়দের জাতীয় দলে খেলতে বাধা দেয়, কর কর্মকর্তারাও আজারবাইজান ফেডারেশনে জালিয়াতির অভিযোগ তদন্ত করেছিলেন। কর্মকর্তা ৭ সেপ্টেম্বর ২০২০ পর্যন্ত হালনাগাদকৃত। তথ্যসূত্র বহিঃসংযোগ দাপ্তরিক ওয়েবসাইট (আজারবাইজানি) (ইংরেজি) ফিফা-এ আজারবাইজানী ফুটবল অ্যাসোসিয়েশন ওয়েব্যাক মেশিনে আর্কাইভকৃত ২১ জুন ২০১৮ তারিখে (ইংরেজি) উয়েফা-এ আজারবাইজানী ফুটবল অ্যাসোসিয়েশন (ইংরেজি) টেমপ্লেট:আজারবাইজানী ফুটবল অ্যাসোসিয়েশন